91. ΑΠΟΦΑΣΗ ΠΡΩΘΥΠΟΥΡΓΟΥ Αριθ. 208 της 1/1 Φεβρ. 1996 (ΦΕΚ Β΄72) Ανασυγκρότηση της Κυβερνητικής Επιτροπής. Για τη νέα σύνθεση και αρμοδιότητες της Κυβερνητικής Επιτροπής βλέπε άρθρ. 1 της με αριθ. 3307/23-31 Δεκ. 1996 (ΦΕΚ Β΄1189) αποφ. Πρωθ., κατωτ. αριθ. 96. Έχοντας υπόψη: 1.Τις διατάξεις του άρθρ. 10 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/Α΄/1985), και 2.Το γεγονός ότι από τις διατάξεις της απόφασης αυτής δεν θα προκύψει οποιαδήποτε δαπάνη σε βάρος του Κρατικού Προϋπολογισμού, αποφασίζουμε: Άρθρ.1.-α) Ανασυγκροτούμε την «Κυβερνητική Επιτροπή», η οποία αποτελείται από: 1.Τον Πρωθυπουργό, ως Πρόεδρο. 2.Τον Υπουργό Εσωτερικών, Δημόσιας Διοίκησης και Αποκέντρωσης, Απόστολο – Αθανάσιο Τσοχατζόπουλο. 3.Τον Υπουργό Εθνικής Άμυνας, Γεράσιμο Αρσένη. 4.Τον Υπουργό Εξωτερικών, Θεόδωρο Πάγκαλο. 5.Τον Υπουργό Εθνικής Οικονομίας, Γιάννο Παπαντωνίου. 6.Τον Υπουργό Οικονομικών, Αλέξανδρο Παπαδόπουλο. 7.Την Υπουργό Ανάπτυξης, Βασιλική Παπανδρέου, και 8.Τον Υπουργό Περιβάλλοντος, Χωροταξίας και Δημοσίων Έργων, Κωνσταντίνο Λαλιώτη. β) Την Κυβερνητική Επιτροπή συγκαλεί ο Πρωθυπουργός και προεδρεύει αυτής. γ) Στην Κυβερνητική Επιτροπή μπορούν να προσκληθούν και να συμμετάσχουν και άλλοι Υπουργοί, Αναπληρωτές Υπουργοί, Υφυπουργοί ή Σύμβουλοι του Πρωθυπουργού, καθώς και αρμόδιοι υπηρεσιακοί παράγοντες, όσες φορές συζητούνται θέματα της αρμοδιότητάς τους. Στο άρθρ. 1 προστέθηκε εδάφ. δ΄ από την παρ. 3 του άρθρ. 1 Π.Υ.Σ. 88/4-11 Απρ. 1996 (ΦΕΚ Α΄ 65) κατωτ. αριθ. 93, η οποία παρ. 3 καταργήθηκε από το άρθρ. 12 Π.Υ.Σ. 288/23-31 Δεκ. 1996 (ΦΕΚ Α΄ 285), κατωτ. αριθ. 95. Άρθρ.2.-Η Κυβερνητική Επιτροπή έχει ως έργο: α) Το συντονισμό του κυβερνητικού έργου. β) Τη συζήτηση και τη λήψη αποφάσεων επί των θεμάτων που παραπέμπει σ΄ αυτήν ο Πρωθυπουργός. Το άρθρ. 2 αντικαταστάθηκε ως άνω από την παρ. 2 άρθρ. 1 της Π.Υ.Σ. 88/4-11 Απρ. 1996 (ΦΕΚ Α΄ 65) κατωτ. αριθ. 93, η οποία παρ. 2 καταργήθηκε από το άρθρ. 12 Π.Υ.Σ. 288/23-31 Δεκ. 1996 (ΦΕΚ Α΄ 285), κατωτ. αριθ. 95. . (Μετά τη σελ. 84,3402) Σελ. 84,341 Τεύχος 1317 Σελ. 57 Υπουργικό Συμβούλιο - Οργάνωση Υπουργείων - Κυβερνητικές Επιτροπές 1.Ε.α.89-91 Άρθρ.3.-α)Η Κυβερνητική Επιτροπή εξυπηρετείται από τη Γραμματεία του Υπουργικού Συμβουλίου. β)Την  ευθύνη τήρησης των πρακτικών έχει ο Γραμματέας του Υπουργικού Συμβουλίου. Άρθρ.4.-Στα μέλη της Κυβερνητικής Επιτροπής δεν καταβάλλεται οποιαδήποτε αμοιβή ή αποζημίωση. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. Για προηγούμενες συγκροτήσεις της Κυβερνητικής Επιτροπής βλέπε τις 20475/25-26 Ιουλ. 1994 (ΦΕΚ Β΄584) και ΥΠ 148/16-20 Οκτ. 1995 (ΦΕΚ Β΄ 873) απ. Πρωθ. επίσης. Σελ. 84,342 Τεύχος 1317 Σελ. 58 1.Ε.α.91 Υπουργικό Συμβούλιο - Οργάνωση Υπουργείων - Κυβερνητικές Επιτροπές 